מידע על פראג - טיפים והמלצות למטייל עם צבר תיירות
פראג - מידע על אטרקציות ובילויים
פראג, בירת צ'כיה, היא העיר הגדולה ביותר במדינה, גרים בה מעל 1.2 מיליון תושבים. פראג מהווה את המרכז הכלכלי, הפוליטי והתרבותי של צ'כיה, העיר נחשבת ליעד תיירותי פופולרי מאוד. אפשר להגיע אליה עם טיסות לפראג במשך כל השנה וליהנות מאטרקציות רבות לתיירים, שפע פתרונות לינה, מבחר גדול של מסעדות טובות ומגוון מקומות בילוי, מוזיאונים מעניינים ומרכזי קניות מודרניים לצד שווקים ססגוניים.
פראג על קצה המזלג
פראג, הנקראת גם העיר הזהובה, ממוקמת על גדות נהר הוולטאבה, ונחשבת בעיני רבים כאחת מערי הבירה היפות ביותר באירופה ובעולם כולו. העיר נוסדה במאה ה-9 לספירה ע"י הנסיכה ליבושה, בגלל מיקומה המרכזי פראג הפכה לאימפריה כלכלית במאה ה-14 ותור הזהב שלה נמשך עד למאה ה-17.
לאורך השנים שגשגה הקהילה היהודית בעיר, אך רבים מחברי הקהילה נספו בשואה. ב-1945 העיר נכבשה על ידי הצבא האדום ופראג הפכה לבירת הרפובליקה הקומוניסטית של צ'כוסלובקיה. לאחר מהפכת הקטיפה המדינה התפצלה לצ'כיה וסלובקיה, ופראג הפכה לבירת הרפובליקה הצ'כית. כיום, העיר מודרנית לחלוטין, תיירים מכל קצוות תבל מגיעים לבקר בה וליהנות משלל האטרקציות והאתרים המעניינים, וכדי לבלות בברים הטרנדיים, במסעדות הטובות, בקניות ובמוזיאונים המרשימים.
העיר מציעה שילוב מעניין ומרתק בין עבר מפואר ועשיר לבין החיים המודרניים. מיליוני תיירים מגיעים לפראג מדי שנה כדי לטייל ולבקר באטרקציות תיירותיות מעניינות כגון מצודת פראג העתיקה המהווה את מקום משכנו של הנשיא, קתדרלת סנט ויטוס הממוקמת במצודה, כיכר סטרומצקה בעיר העתיקה ולצדה בית העירייה שבחזיתו השעון האסטרונומי המפורסם, גשר קארל הידוע כאחד מסמלי העיר, על הגשר ניצבים 30 פסלים מרשימים בסגנון הבארוק, כיכר ואצלב הידועה שהומה תיירים כל השנה, ארמון קינסקי מתקופת הרוקוקו, הבניין הרוקד הידוע בארכיטקטורה יוצאת הדופן שלו, בית הבתולה השחורה ועוד.
כמו כן, אם תרכשו חבילות נופש לפראג מומלץ לנצל את החופשה בעיר כדי לבקר באתרים תיירותיים חשובים ומרשימים כמו ארמון שטרנברג ובו תצוגה מרשימה של יצירות אמנות מהתקופה הקלאסית ועד לתקופת הבארוק, רובע לסר ובו שלל כנסיות עתיקות, בניינים מהמאה ה-18, הקיר של ג'ון לנון ורחובות קסומים עם בתי קפה ציוריים ומסעדות טובות. מומלץ לבקר גם בקתדרלת סנט ניקולס הבנויה בסגנון הבארוק וידועה בכיפה הירוקה ובקירות המעוטרים בציורי קיר מרהיבים ביופיים (פרסקאות), ואין להחמיץ ביקור ברובע היהודי ובו ארבעה בתי כנסת, בית קברות עתיק ורחובות מטופחים.
חוויה קולינרית בפראג
חובבי הקולינריה ייהנו משפע מסעדות מעולות בעיר, כדאי לבלות במסעדות המקומיות הידועות שמציעות מיקום טוב, שירות מעולה ותפריט עשיר ומגוון. יש בעיר מסעדות כשרות, רובן ממוקמות ברובע היהודי. בכל יום שבת נפתח שוק איכרים, חוויה נפלאה לתיירים המעוניינים לטעום תוצרת מקומית ולבלות בשוק ססגוני עם אווירה קסומה. מומלץ לאכול במסעדות המקומיות הקטנות שמציעות אוכל מקומי טעים ואיכותי, יש גם רשתות מזון מהיר, מסעדות שף המציעות מנות גורמה, ואין לוותר על הבירה המקומית המעולה.
פראג מציעה חיי לילה סוערים, בעיקר בסופי השבוע כאשר הברים והמועדונים נפתחים. חובבי התרבות לבטח ייהנו מצפייה בתיאטרון השחור הידוע, כדאי גם לבלות ערב בדטניצה וליהנות ממופע מרתק בסגנון ימי הביניים. בסופי השבוע העיר מציעה חיי לילה מהנים במיוחד, מחירי האלכוהול זולים, ניתן לבלות בדיסקוטקים ובמועדוני לילה המציעים הופעות של תקליטנים ידועים ומוסיקה איכותית ומקפיצה, יש פאבים המציעים הופעות חיות של להקות וזמרים, וניתן לבלות גם בבתי הקזינו המפורסמים בעיר.
פראג מציעה מרכזי קניות מודרניים כמו קניון נובי סמיחוב, פלורה, צ'רני מוסט וקניון פלדיום, מומלץ לצאת לשופינג גם בקניון האאוטלט פאשן ארנה השוכן בפרברי העיר. בשדרת ואצלב שלל חנויות מעצבים ומותגים, בשדרת פז'ישסקה חנויות בוטיק יוקרתיות של מעצבי על, חנויות מותגים ושלל חנויות ספרים, עתיקות, צעצועים ומוצרי חשמל.
אין להחמיץ את השוק הפתוח במרכז פראג ומומלץ לבקר גם בשוק הפשפשים הססגוני ובשוק הווייטנאמי בו ניתן לרכוש מזכרות, בגדים ושלל פריטים נוספים במחירים משתלמים.
פראג על המפה
חמישי ° 18 - ° 25